राजकोट के एक स्कूल ने 250 के योगा मैट के लिए 1500 लिया. जोरहट, असम के स्कूल में हेयरबैंड के लिए 100 रुपया लिया गया. बंगलुरू का एक स्कूल 100 मीटर की दूरी का ट्रांसपोर्ट फीस 1500 रुपया ले रहा है. जयपुर के एक स्कूल ने 50 रुपये की डायरी 350 रुपये में बेची. इंदौर के एक स्कूल में ज़बरन हेल्थ प्रीमियम लिया जबकि माता-पिता ने बच्चे का बीमा कराया है. सोनिपत से ई-मेल आया है कि मेरी स्टेशनरी की दुकान है फिर भी बच्चों की कॉपी स्कूल से ख़रीदता हूं. आज़मगढ़ के एक नर्सरी स्कूल में हर साल ड्रेस चेंज होती है, फिरोज़ाबाद के एक नर्सरी स्कूल में हर दिन अलग ड्रेस होती है. फ़रीदाबाद के एक स्कूल ने मैजिक ओरल पेन के लिए 1790 रुपये लिये हैं. बटन पर स्कूल के नाम लिखे होते हैं जिसे स्कूल से ही खरीदना पड़ता है. यूनिफॉर्म बेचने के लिए स्कूल ऑनलाइन दुकानें खोल रहे हैं.